SL Uradni list Evropske unije C 224/7

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 224/10)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) ŠT. 2081/92

„SARDEGNA“

ŠT. ES: IT/00284/18.3.2003

ZOP (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1. Pristojna služba države članice:

Naziv: Ministero delle Politiche Agricole e Forestali Naslov: Via XX Settembre n. 20 — I-00187 Roma Telefon: 06 481 99 68 Telefaks: 06 42 01 31 26 E-naslov: qtc3@politicheagricole.it

2. Vlagatelj:

2.1 Naziv: 1. L.A.R.P.O. — Libera Associazione Regionale Produttori Olivicoli, 2. A.P.P.O.O. — Associazione Provinciale Produttori Olivicoli di Oristano, 3. A.P.P.O.S. — Associazione Provinciale Produttori Olivicoli Sassari, 4. A.R.P.OL. — Associazione Regionale Produttori Olivicoli, 5. A.P.P.O.N. — Associazione Provinciale Produttori Olivicoli, 6. A.P.P.O.C. — Associazione Provinciale Produttori Olivicoli Cagliari, 7. Associazione Regionale Olivicoltori Sardi;

2.2 Naslov: 1. Piazza Roma, Pal. Sotico — I-09170 Oristano, 2. Via Cavour, 6 — I-09170 Oristano, 3. Via Budapest, 10/A — I-07100 Sassari, 4. Via XX Settembre, 25 — I-09125 Cagliari, 5. Via Alghero, 3 — I-08100 Nuoro, 6. Via Sassari, 3 — III p. — I-09123 Cagliari, 7. Via Emiciclo Garibaldi, 16 — I-07100 Sassari;

2.3 Sestava: pridelovalec ali proizvajalec/predelovalec (X) drugo ( )

3. Vrsta proizvoda:

razred 1.5 Ekstra deviško oljčno olje.

4. Specifikacija:

(povzetek pogojev iz člena 4(2))

4.1 Ime: „Sardegna“

4.2 Opis: Ekstra deviško oljčno olje z naslednjimi kemičnimi in organoleptičnimi lastnostmi:

kislost oleinske kisline ≤ 0,5 %,

senzorična ocena in ostali parametri >= 7 in v skladu z veljavnimi predpisi,

peroksidno število ≤ 15,

polifenoli ≥ 100 ppm,

tokoferoli ≥ 100 ppm,

barva: od zelene do rumene, z različnimi barvnimi odtenki,

vonj: saden,

okus: saden z elementi grenkobe in pikantnosti.

4.3 Geografsko območje: V območje pridelave z zaščiteno označbo porekla „Sardegna“ spada upravno območje občin v regijah Cagliari, Oristano, Nuoro in Sassari, navedenih v proizvodni specifikaciji, ki se nahajajo v deželi Sardinija.

4.4 Dokazilo o poreklu: Ker so bile oljke kot avtohtona vrsta del otoške rastlinske flore, njihova pridelava na Sardiniji izvira iz davnih časov. Kroženje kartažanskih in rimskih ladij, napolnjenih z amforami vina in olja, je dokaz, da je že v tistem obdobju potekal cvetoč promet z izdelkom. Razširjanje meniških redov, zlasti po prvem tisočletju, je prispevalo k povečani pridelavi olja na otoku. V zvezi s tem obstajajo razna pričevanja o delu meniških redov, ki so se ustalili na otoku.

V času dolgotrajne španske nadoblasti se je pridelava oljk še povečavala s pomočjo natančnih predpisov, ki so med drugim vsakemu meščanu nalagali obveznost, da mora cepiti deset oljčnih poganjkov na leto. Kršilcem je grozila kazen 40 soldov, drevesa pa so ostala v lasti tistega, ki jih je cepil. V istem obdobju je iz Španije dospelo nekaj cepiteljev, da bi usposobili lokalne strokovnjake, ki bi razširjali tehnike cepljenja. Poleg tega so bili lastniki z več kot 500 oljkami dolžni postaviti mlin-stiskalnico za pridobivanje olja. Poleg španske nadoblasti, ki je sprejela predpise v korist pridelave oljk, so pridelavo oljk spodbujali tudi savojski kralji, ki so uvedli vrsto zakonov, med drugim tudi obveznost, da je treba izmeriti zemljišča z oljkami in cepiti divja drevesa v času treh let. Leta 1806 so bili razglašeni prvi zakoni, ki so z olajšavami in nagradami podpirali kmete, ki so se ukvarjali s cepitvijo in zasajevanjem oljčnih nasadov.

Uspeh teh ukrepov v korist pridelave oljk je bil, da je na razstavi v Cagliariju leta 1901 sodelovalo 12 proizvajalcev — polnilcev iz Sardinije. Tudi v zadnjih letih je lokalna pridelava oljk deležna pozornosti z vstopom v posebne programe ukrepov za pospeševanje razvoja in izboljšav.

Da bi lahko zagotovili sledljivost, bo nadzorni organ vodil seznam oljčnih nasadov, oljnih mlinov in polnilcev.

4.5 Metoda pridobivanja: Postopek proizvodnje je na kratko sledeč. Zaščitena označba porekla „Sardegna“ je omejena na ekstra deviško oljčno olje, pridobljeno iz naslednjih posamičnih ali mešanih vrst oljk, prisotnih do 80 odstotkov v nasadu oljk: Bosana, Tonda di Cagliari, Nera (Tonda) di Villacidro, Semidana in njihovi sinonimi; v ostalih 20 odstotkov spadajo manj pomembne vrste, ki se nahajajo na območju.

Pri oljčnih nasadih, ustreznih za proizvodnjo ekstra deviškega oljčnega olja ZOP „Sardegna“, je sprejemljiva najvišja pridelava oliv 120 ql/ha (kvintali na hektar). Najvišji donos olja iz oliv je 22 %. Obiranje oljk mora začeti v najugodnejšem obdobju dozorevanja, v času med pričetkom procesa zorenja („invasatura“) in ne po 31. januarju. Dovoljena načina obiranja sta ročno obiranje, imenovano „brucatura dalla pianta“, ter mehansko obiranje. Obrane oljke je treba prevažati in hraniti v ustrezno zračnih zabojih, ki omogočajo izvirno kakovost, v zračnem in svežem prostoru, na varnem pred vlago, vetrom, zmrzaljo in daleč od neprijetnih vonjav. Oljke je treba zmleti v dveh dneh po obiranju. Iztiskanje ekstra deviškega oljčnega olja z zaščiteno označbo porekla „Sardegna“ mora potekati na lokacijah predelave, v oljnih mlinih, ki so priznani na temelju veljavne zakonodaje in so v krajih, omenjenih v točki 4.3, ter po mehanskih in fizičnih postopkih, ki lahko zagotavljajo ohranitev prvotnih značilnosti ploda in izdelku dajejo najboljšo organoleptično kakovost. Najvišja dovoljena temperatura pri mletju je 30 °C; najdaljše dovoljeno trajanje mletja je 75 minut. Osebe, ki nameravajo proizvajati zaščiteno označbo porekla „Sardegna“, morajo popolnoma izpolnjevati specifikacijo izdelka, ki je vložena pri EU.

Da bi se zagotovila sledljivost ter nadzor nad izdelkom, se postopki iztiskanja olja in stekleničenja opravljajo na območju, navedenem v točki 4.3. Razlogi, zaradi katerih se znotraj območja izvaja tudi stekleničenje, izhajajo iz potrebe po ohranjevanju posebnih lastnosti in kakovosti olja z zagotovitvijo, da nadzor, ki ga izvaja tretji organ, stalno spremljajo zainteresirani proizvajalci. Za njih je zaščitena označba porekla pridobila ključni pomen in ponuja, v skladu s cilji in namenom zadevne uredbe, možnost dodatnega prihodka. Ta postopek (stekleničenje) se tradicionalno izvaja na določenem geografskem območju.

4.6 Povezava: Lastnosti in kakovost olja „Sardegna“ izhajata iz značilnega sredozemskega pedoklimatskega okolja, katerega primer je Sardinija, ki je navzoče na celotnem otoku in odlično ustreza toplotnim potrebam oljke. Vrsta je navzoča na celotnem otoku, z njeno pridelavo pa se ukvarja 95 odstotkov naselij na Sardiniji. Okolje, ki je ugodno za vrsto, je prispevalo k razširitvi in raznolikosti različnih avtohtonih sort. Posebna študija je naštela osemnajst sort oljk na Sardiniji, ki predstavljajo izredno pomembno naravno genetsko dediščino. Padavine so najpogostejše v jesenskem in spomladanskem obdobju, z dolgimi vmesnimi poletnimi sušnimi obdobji. Srednja količina padavin na območjih z oljkami je med 550/600 mm na leto, z najmanjšo količino na območju Cagliarija in največjo v območju Bosa. Temperature imajo sezonski potek, z najvišjimi temperaturami v poletnem obdobju, ki se ujema z istočasno rastjo plodov in procesom nastajanja olja. Zaradi tega nastaja sušno obdobje, ki ima pomemben vpliv na cikel rasti plodu oljke. Zemljišča se v glavnem razprostirajo po gričih. Življenje lokalnega prebivalstva je bilo od nekdaj povezano s pridelavo oljk.

Dokaz globoke povezanosti so razni predpisi v korist povečanja pridelave oliv, ki so resnično opredelili in vplivali na socialno-ekonomski razvoj regije. V regiji pridelano olje je doseglo visok kakovostni nivo in posledica so nagrade na številnih natečajih, na katerih so proizvajalci sodelovali. Takšne potrditve so prispevale k uveljavljanju in splošnemu poznavanju označbe, ki je že nekaj desetletij prisotna na evropskih tržiščih z odličnimi rezultati.

4.7 Organ, pooblaščen za preverjanje skladnosti proizvodov s specifikacijo: Nadzor nad ustreznostjo izdelka bosta izvajali zadrugi:

Consorzio Interprovinciale per la frutticoltura (provincia di Cagliari, Nuoro e Oristano)

Naslov: Via Carloforte, 51 — I-09100 Cagliari

Consorzio provinciale per la frutticoltura (provincia di Sassari)

Naslov: Viale Adua, 2C — I-07100 Sassari

4.8 Označevanje: Na etiketi mora biti viden napis Zaščitena označba porekla „Sardegna“ (Denominazione di Origine Protetta „Sardegna“) in z jasnimi in obstojnimi črkami prikazan logotip ZOP, sestavljen iz oljke, iz katere kaplja oljna kaplja in ki z oljčnimi listi stilizira oslovsko glavo, simbol pridelave olja na Sardiniji. Specifikacije logotipa so v specifikaciji izdelka. Prodaja za široko potrošnjo se izvaja v posodah do 5 litrov.

4.9 Nacionalne zahteve: —

(1) Evropska komisija, Generalni direktorat za kmetijstvo – Enota za politiko kakovosti kmetijskih proizvodov, B-1049 Bruselj.